**Mie mi-e somn**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă scol dimineața devreme

Și mă uit totdeauna la ceas,

Pe urmă mă uit în frigider

Să văd ce-a mai rămas!

Da' frigiderul meu e gol, desigur,

Nu știu cum fac că uit mereu!

E ora la care nu e curent

În apartamentul meu...

Și mie mi-e somn...

Cobor apoi pe jos șapte etaje,

Da' pe la 3 mă mai binedispun:

Un om urca și avea și bagaje,

Părea un om bun...

Scăunelul pliant e la mine,

Îl am cadou de la sora mea!

M-așez pe el în stație și-aștept

Până vine ceva...

Și m-apucă un somn...

Cântecele mele nu sunt la radio

Și nici la televizor,

Prietenii mei își bat joc de mine

Și mi-e ciudă de mor...

Dacă cumva deschizi aparatul,

Indiferent de oră, noapte sau zi,

E unul acolo care cântă mereu,

Imposibil să nu-l știi!

Și te-apucă un somn...